《偈十三首》
宋代·释法泰

推真真无有相，穷妄妄无有形。
真妄两无所有，廓然露出眼睛。
眼睛既露，见个什麽。
晓日烁开岩畔雪，朔风吹绽腊梅花。

作者简介：释法泰，号佛性，俗姓李，汉州（今四川广汉）人。住鼎之德山，邵之西湖及谷山道吾，敕居潭州大沩。为南岳下十五世，圆悟克勤禅师法嗣。《嘉泰普灯录》卷一四、《五灯会元》卷一九有传。今录诗七十一首。